Qui van ser Lleonci i Carpòfor?
Lleonci (Leontius, Λεόντιος) i Carpòfor foren dos metges llegendaris, cristians del segle iii. Són venerats com a sants per diverses confessions cristianes. La seva memòria es commemora el 20 d'agost. Tots dos foren metges, germans o amics propers, probablement d'origen àrab però nascuts a Vicentia (Vicenza) al segle iii. Més tard van anar a viure a Aquileia. Per alguna ofensa foren portats davant el governador romà Lísies i després de ser torturats en diverses formes de les que segons la llegenda es varen lliurar miraculosament, finalment foren decapitats vers l'any 300. Hi ha molts dubtes sobre la seva existència real; les fonts que en parlen són tardanes i les actes del martiri no són més que una adaptació de la història dels sants Cosme i Damià, germans metges. Sebollits primera a la basílica de Sant Fèlix a Vicenza, al segle x, arran de la invasió dels hongaresos, foren portades a la catedral de la ciutat, on són venerats avui dia. Algunes relíquies són a l'església de Sankt Vincenz de Metz.
Dos metges llegendaris, cristians.